ai4bharat/Pralekha huggingface dataset:
وزارت دفاع
قومی کھیل 2022 میں سروسز تمغوں کی تعداد میں مسلسل چوتھی مرتبہ سرفہرست
سروسز کی ٹیم کے سونے کے 61 ، چاندی کے 35 اور کانسے کے 32 تمغوں گجرات کی میزبانی میں حال ہی میں ختم ہونے والے 36 ویں قومی کھیل 2022 میں تمغوں کی تعداد میں سرفہرست رہنے کو یقینی بنایا ہے۔ مسلح افواج کی بہترین روایات میں، سروسز اسپورٹس کنٹرول بورڈ  کے زیراہتمام، سروسز ٹیم نے کھیلوں کے دوران غیر معمولی استقامت، مہارت اور کھلاڑیوں کے حقیقی جذبے کا مظاہرہ کیا اور اس راجہ بھلندرا سنگھ ٹرافی کے قابل فخر فاتح بنے، جو ٹرافی مجموعی طور پر چیمپئنز کو پیش کی گئی۔ قومی کھیلوں میں سروسز کے لیے یہ مسلسل چوتھی مجموعی چیمپئن شپ ٹرافی جیت ہے۔
12 اکتوبر 2022 کو سورت کے پنڈت دین دیال اپادھیائے انڈور اسٹیڈیم میں اختتامی تقریب میں نائب صدر جناب جگدیپ دھن کھڑ نے ایس ایس سی بی کے صدر کیپٹن ایئر مارشل کے اناتھارمن اور ایس ایس سی بی گروپ کے سکریٹری کیپٹن دنیش سوری کو ٹرافی پیش کی۔ سروسز کی جانب سے ایئر مارشل نے یہ ٹرافی ان تمام حاضر سروس اہلکاروں کو وقف کی جنہوں نے قوم کے لیے بے پناہ قربانیاں دی ہیں۔ سکریٹری موصوف نے تمغہ جیتنے کا سہرا تمام کھلاڑیوں کے نظم و ضبط اور لگن کو دیا۔
ایس ایس سی بی کا قیام 1919 میں ہوا تھا اور یہ انڈین اولمپک ایسوسی ایشن  کے بانی ممبروں میں سے ایک ہے۔ اسی وراثت کی وجہ سے ایس ایس سی بی کو دیگر ریاستوں اور مرکز کے زیر انتظام علاقوں کے ساتھ قومی کھیلوں میں حصہ لینے کا اعزاز حاصل ہے۔ تینوں خدمات کے بہترین ایتھلیٹس، بھارتی فوج، بھارتی بحریہ اور بھارتی فضائیہ، کو انٹر سروسز کی سطح پر انتخابی عمل سے گزرنا پڑتا ہے تاکہ قومی کھیلوں اور عالمی فوج کے لیے سروسز کی ٹیم کے حصے کے طور پر انہیں منتخب کیا جاسکے اور میدان میں اتارا جاسکے۔
ایس ایس سی بی انٹر سروسز بھائی چارے اور اخلاقیات کی بہترین مثالوں میں سے ایک ہے۔ایس ایس سی بی کے کئی سہ فریقی ایتھلیٹس نے اولمپکس اور ایشیائی کھیلوں سمیت بین الاقوامی کھیلوں میں حصہ لیتے ہوئے تمغے اور اعزازات حاصل کیے ہیں۔ ماضی قریب میں ایس ایس سی بی کی مسلسل کامیابیاں ملک میں کھیلوں کو فروغ دینے کے لیے سروسز کی طرف سے کی گئی کوششوں کا ثبوت ہیں۔
محنت اور روزگار کی وزارت
روزگار وضع کرنا
نئی دہلی، 09 مارچ2021: حکومت ہند کی لیبر اورروزگار کی وزارت نے ملک میں روزگار وضع کرنے کو فروغ دینے کے لئے بڑی تعداد میں اقدامات کئے ہیں۔ آتم نربھر بھارت روزگار یوجنا  اسکیم ،کووڈ-19 وبا کے دوران روزگار کے ختم ہونے کی بحالی کرنے اور سماجی تحفظاتی فوائد کے ساتھ نئے روزگار کے مواقع وضع کرنے کے لئے شروع کی گئی ۔ یہ اسکیم ملازمین کے پرویڈینٹ فنڈ کی تنظیم  تنظیم کے ذریعہ نافذ کی جارہی ہے ، جوکہ مختلف شعبوں نیز صنعتوں کے ملازمین کے مالیاتی بوجھ کو کم کرتی ہے، جن میں ایم ایس ایم ایز شامل ہیں۔ یہ اور زیادہ ورکروں کو کام کرنے کے لئے حاصل کرنےکی حوصلہ افزائی کرتی ہے۔ اے بی آر وائی کے تحت حکومت ہند، قابل ادائیگی کا ملازمین کا حصہ  اور آجر کا حصہ  دونوں کو یا صرف ملازمین کے حصے کو دوسال کی مدت کے لئے قرضہ فراہم کررہی ہے ، جو کہ اندارج شدہ کمپنیوں کے ای پی ایف او کی روزگار کی تعداد پر منحصر ہوتا ہے۔ 17فروری 2021 تک 38320 اداروں کے ذریعہ 8.42 لاکھ مستفیدین کو فوائد فراہم کئے جانے ہیں۔
پردھان منتری غریب کلیان یوجنا  کے تحت حکومت ہند نے ، ملازمین کے پروویڈینٹ فنڈ کے تحت 12فیصد آجر کا حصہ اور 12فیصد ملازم کا حصہ ، دونوں فراہم کئےہیں جو کہ مارچ سے اگست 2020 تک کے اجرتی مہینے کے لئے مجموعی طورپر اجرت کا 24فیصد ہوتا ہے، یہ اُن کمپنیوں کے لئے ادا کیا گیا ہے،جن میں 100تک کے ملازمین ہیں اور اس طرح کے ملازمین میں سے 90 فیصد ملازمین 15000 روپے سے کم کمارہے ہیں۔ پی ایم جی کے وائی اسکیم کے تحت 38.82 لاکھ اہل ملازمین کے ای پی ایف کھاتوںمیں 2567.66 کروڑروپے جمع کئے گئے تھے۔
روزگار کے نئے مواقع وضع کرنے کے ساتھ ساتھ روزگار کے لئے اہلیت کو بہتر بنانا سرکار کی ترجیح ہے۔ حکومت نے ملک میں روزگار وضع کرنے کے لئے مختلف اقدامات کئے ہیں ، جن میں نمایاں سرمایہ کاری کے ساتھ ساتھ مختلف پروجیکٹوںکی سرمایہ کاری کرنا اور وزیر اعظم کے روزگار وضع کرنے کے پروگرام  ، مہاتما گاندھی قومی دیہی روز گار گارنٹی اسکیم  ، پنڈت دین دیال اپادھیائے گرامین کوشلیا یوجنا  اور دین دیال انتودیہ یوجنا- قومی شہری لائیولی ہڈمشن  جیسی اسکیموں پر سرکاری اخراجات میں اضافہ کرنا ہے۔ ان اسکیموں کو بالترتیب چھوٹی ، انتہائی چھوٹی اور درمیانہ درجے کی صنعتوں کی وزارت ، دیہی ترقیات کی وزارت اور ہاؤسنگ اور شہری امور کی وزارت چلارہی ہیں۔
پردھان منتری مدرا یوجنا پی ایم ایم وائی سرکار کے ذریعہ شروع کیا گیا ایک اقدام ہے ،جو ذاتی –روزگار کے لئے سہولیات فراہم کرتا ہے۔ پی ایم ایم وائی کے تحت 10 لاکھ روپے تک کے فری قرضوں کو ، انتہائی چھوٹی /چھوٹی کاروباری کمپنیوں اور افراد تک توسیع دی جاتی ہے تاکہ وہ اپنی کاروباری سرگرمیوں کو قائم یا انہیں توسیع دے سکیں ۔
یہ معلومات لیبر اور روزگار کے وزیر مملکت  جناب سنتوش کمار گنگوار نے آج لوک سبھا میں ایک تحریری جواب میں فراہم کی ۔
وزیراعظم کا دفتر
وزیراعظم نے رانی لکشمی بائی کو ان کی جینتی کے موقع پر خراج عقیدت پیش کی
وزیراعظم جناب نریندر مودی نے رانی لکشمی بائی کو ان کی سالگرہ کے موقع پر خراج عقیدت پیش کی ہے۔
ایک ٹوئٹ میں وزیراعظم نے کہا ‘‘ آزادی کی پہلی لڑائی میں حیرت انگیز بہادری کا مظاہرہ کرنے والی جنگجو سپاہی رانی لکشمی بائی کو ان کی سالگرہ پر بہت بہت مبارکباد ۔ ان کی بہادری دیش واسیوں کے لئے ہمیشہ مشعل راہ بنی رہے گی’’۔
بندرگاہوں، جہاز رانی اور آبی راستوں کی وزارت
مرکزی وزیر جناب من سکھ منڈاویا نے جہازرانی کی وزارت کے نئے نومین کلیچر کے تختی کی نقاب کشائی کی
جہازرانی کی وزارت کا نام بدل کر اب بندرگاہوں، جہازرانی اور آبی راہوں کی وزارت  کیا گیا
وزارت بدلے ہوئے نئے نام کے ساتھ آبی راہوں اور ساحلی جہازرانی کے فروغ پر اضافی توجہ مرکوز کرنے جارہی ہے: جناب من سکھ منڈاویا
نئی دہلی، 12 /نومبر 2020 ۔ بندرگاہ، جہاز رانی اور آبی راہوں نیز کیمیا اور کیمیاوی کھاد کے مرکزی وزیر مملکت  جناب من سکھ منڈاویا نے آج نئی دہلی میں وزارت کے نئے نام پر مشتمل تختی کی نقاب کشائی کی اور وزارت کے سبھی افسران سمیت بندرگاہوں اور وزارت کے ماتحت آنے والی سرکاری زمرے کی کمپنیوں کے سبھی ملازمین سے خطاب کیا۔
جہاز رانی کی وزارت کا نام بدل کر اب اسے بندرگاہوں، جہازرانی اور آبی راہوں کی وزارت  کردیا گیا ہے۔
وزیر اعظم جناب نریندر مودی نے 8 نومبر 2020 کو گجرات میں ہزیرا اور گھوگھا کے درمیان رو-پیکس فیری سروس کی افتتاحی تقریب سے ویڈیو کانفرنسنگ کے ذریعے سے خطاب کرتے ہوئے جہازرانی کی وزارت کا نام تبدیل کرنے کا اعلان کیا تھا۔
یہ تاریخی اعلان کرتے ہوئے وزیر اعظم جناب مودی نے کہا تھا کہ اب یہ وزارت بندرگاہوں، جہازرانی اور آبی راہوں کی وزارت کے طور پر جانی جائے گی۔ اس کی مسلسل توسیع کی جارہی ہے۔ زیادہ تر ترقی پذیر معیشتوں میں بندرگاہوں، جہازرانی اور آبی راہوں کی وزارت بھی اہم ذمے داریاں نبھاتی ہیں۔ بھارت میں جہازرانی کی وزارت بندرگاہوں اور آبی راہوں کے متعلق بہت سے کام کررہی ہے۔ اب نام میں وضاحت کے ساتھ ہی کام میں زیادہ وضاحت آئے گی۔
جیسے ہی وزیر اعظم نے نام بدلنے کا اعلان کیا تھا تبھی وزارت سبھی متعلقہ رسمیات کی تکمیل کے لئے کارروائی میں لگ گئی تھی۔ سبھی رسمیات کام کے دو دنوں کے اندر پوری کی گئیں اور نام کی تبدیلی سے متعلق باقاعدہ نوٹیفکیشن 10 نومبر 2020 کو گزٹ آف انڈیا میں شائع کیا گیا تھا۔
تختی کی رسمی نقاب کشائی کی تقریب کے دوران بھی من سکھ منڈاویا نے کہا کہ یہ درحقیقت ہمارے لئے انتہائی فخر کی بات ہے۔ وزیر اعظم جناب نریندر مودی کے تصور کے ساتھ ملک ملٹی ماڈل کنیکٹیوٹی کے جامع اور طویل مدتی نقطہ نظر کو لے کر آگے بڑھ رہا ہے۔ انھوں نے کہا کہ جہاں تک بندرگاہوں، جہاز رانی اور آبی راہوں کا تعلق ہے تو وہ بذات خود سمندری نقل و حمل اور تجارت کی توسیع کے سلسلے میں اس دوراندیشی کے لئے واقعتاً وزیر اعظم کے مشکور ہیں۔
جناب من سکھ منڈاویا نے کہا کہ بدلے ہوئے نام کے ساتھ، وزارت آبی راہوں اور ساحلی جہاز رانی کے فروغ پر زیادہ توجہ مرکوز کرنے جارہی ہے۔ تقریباً 1400 کلومیٹر آبی راہیں پہلے ہی پوری طرح سے ڈیولپ کی جاچکی ہیں اور اضافی 1000 کلومیٹر ترجیجی بنیاد پر ڈیولپ کی جارہی ہیں۔ اس کام کے لئے ڈی پی آر/ فزیبلٹی مطالعہ مکمل ہوچکا ہے۔ انھوں نے کہا کہ پورٹ گرڈ کی تعمیر کے لئے بھی توجہ مرکوز کی جارہی ہے، جس میں متعدد چھوٹی بندرگاہیں، ماہی پروری سے متعلق بندرگاہ، زرعی بندرگاہ اور معدنیاتی بندرگاہ وغیرہ شامل ہیں، تاکہ ملک میں زیادہ سے زیادہ بندرگاہی ترقی اور بندرگاہوں پر مبنی ترقی کے عمل کو آگے بڑھایا جاسکے۔
بندرگاہوں، جہازرانی اور آبی راہوں کی وزارت کے سکریٹری جناب سنجیو رنجن اور ایڈیشنل سکریٹری جناب سنجے بندوپادھیائے، آئی ڈبلیو اے آئی کے چیئرمین ڈاکٹر امیتا پرساد، جہازرانی کے ڈائریکٹر جنرل جناب امیتابھ کمار، آئی پی اے کے چیئرمین جناب ٹی کے رام چندرن سمیت سبھی اہم بندرگاہوں کے چیئرمین اور وزارت کے سینئر اہلکاروں نے ویڈیو کانفرنسنگ کے ذریعے اس تقریب میں شرکت کی۔
وزیراعظم کا دفتر
برکس کی 13ویں سربراہ کانفرنس میں وزیر اعظم کے افتتاحی کلمات
عزت مآب صدر پوتن ، صدر شی ، صدر راماپھوسا ، صدر بولسنارو ،
نمسکار ،
میں آپ سب کا اس برکس سربراہ ملاقات میں خیر مقدم کرتا ہوں۔ برکس کی 15 ویں سالگرہ کے موقع پر اس چوٹی کانفرنس کی صدارت کرنا میرے اور ہندستان کے لئے انتہائی مسرت کی بات ہے۔ ہمارے پاس آپ کے ساتھ آج کی سربراہ ملاقات کا مفصل ایجنڈا ہے۔ اگر آپ سب متفق ہیں تو ہم اس ایجنڈے کو منظور کر سکتے ہیں۔ شکریہ ، ایجنڈا منطور کر لیا گیا ہے۔
معززین!
ایک بار یہ ایجنڈا منظور کر لیا گیا تو ہم سب مختصر طور پر اپنے ابتدائی تبصرے پیش کر سکتے ہیں۔ حسب موقع سب سے پہلے میں اپنی رائے پیش کروں گا۔ اس کے بعد میں آپ میں سے ہر ایک کو اپنے افتتاحی خیالات کے اظہار کے لئے مدعو کروں گا۔
اس چیئرمین شپ کے دوران ہندستان کو تمام برکس شراکت داروں اور ہر ایک کی طرف سے مکمل تعاون ملا ہے اور میں اس کے لئے آپ سب کا تہہ دل سے مشکور ہوں۔ برکس پلیٹ فارم گزشتہ ڈیڑھ دہائیوں میں کئی کامیابیون کا گواہ ہے۔ آج ہم دنیا کی ابھرتی ہوئی معیشتوں کے لئے ایک بااثر آواز ہیں۔ یہ پلیٹ فارم ترقی پذیر ممالک کی ترجیحات پر بھی توجہ مرکوز کرنے کے لئے مفید رہا ہے۔
برکس نے نیو ڈویلپمنٹ بینک، ہنگامی ریزرو انتظام اور انرجی ریسرچ کوآپریشن پلیٹ فارم جیسے مضبوط ادارے قائم کئے ہیں۔ یہ سب بہت مضبوط ادارے ہیں۔ اس میں کوئی شک نہیں کہ بہت کچھ ہے جس پر ہم فخر کر سکتے ہیں۔ تاہم یہ بھی ضروری ہے کہ ہم زیادہ مطمئن نہ ہوں اور ہمیںیہیقینی بنانا چاہیے کہ اگلے 15 برسوں میں برکس اور بھی زیادہ نتائج خیز بن کر ابھرے۔
ہندستان نے اپنی صدارت کی مدت کے لئے جس موضوع کو منتخب کیا ہے وہ اس ترجیح کو ظاہر کرتا ہے - ’برکس@15: بین برکس تعاون  برائے تسلسل ،
استحکام  اور اجماع ‘۔ یہ چار ’’سی‘‘ ایک طرح سے ہماری برکس شراکت داری کے بنیادی اصول ہیں۔
اس سال کوویڈ کی طرف سے درپیش چیلنجوں کے باوجود 150 سے زائد برکس اجلاس اور پروگرام منعقد کئے گئے۔ جن میں سے 20 سے زائد وزارتی سطح کے تھے۔
روایتی شعبوں میں تعاون بڑھانے کے ساتھ ساتھ ہم نے برکس ایجنڈے کو مزید وسعت دینے کی کوششیں بھی کی ہیں۔ اس تناظر میں برکس نے کئی ایسے اقدامات کئے ہیں جو اولین نوعیت کے تھے۔ اس کا مطلب ہے کہ کئیکام ایسے تھے جو پہلی بار کے گئے۔ ابھی حال ہی میں پہلی برکس ڈیجیٹل چوٹی ملاقات منعقد ہوئی۔ ٹیکنالوجی کی مدد سے صحت تک رسائی کے لئے یہ ایک جدید قدم ہے۔ نومبر میں ہمارے آبی وسائل کے وزراء پہلی بار برکس کے دائرے میں ملاقات کریں گے۔ ایس بھی پہلی بار ہوا ہے کہ برکس نے 'کثیر الجہت نظاموں کو مضبوط بنانے اور ان میں اصلاح لانے' پر اجتماعی موقف اختیار کیا ہے۔
ہم نے برکس کے دہشت گردی سے نمٹنے کے لائحہ عمل کو بھی منظوری دیدی ہے۔ ہماری خلائی ایجنسیوں کے مابین ریموٹ سینسنگ سٹلائٹ کے جھرمٹ سے متعلق سمجھوتے کے ساتھ تعاون کے ایک نئے باب کا آغاز ہوا ہے۔ ہمارے کسٹم محکموں کے درمیان تعاون سے برکس ممالک کے مابین کاروبار زیادہ آسان ہو جائے گا۔ ایک ورچوئل برکس ویکسی نیشن ریسرچ اینڈ ڈیولپمنٹ سنٹر شروع کرنے پر بھی اتفاق رائے ہو گیا ہے۔ گرین ٹورزم پر برکس الائنس بھی ایک نئی پہل ہے۔
معززین!
ان تمام نئے اقدامات سے نہ صرف ہمارے شہریوں کو فائدہ پہنچے گا بلکہ اس سے برکس کو ایک ایسا ادارہ بھی بنایا جا سکے گا جس کی اہمیت آنے والے برسوں میں بھی مسلم ہو گی۔ مجھے پورا یقین ہے کہ آج کی میٹنگ برکس کو اور زیادہ کارآمد بنانے کیلئے صحیح سمت میں رہنمائی کرے گی۔
ہم اہم عالمی اور علاقائی معاملات پر بھی تبادلہ خیال کریں گے۔ اب میں آپ تمام معززین کو اپنے ابتدائی ریمارکس کیلئے مدعو کرتا ہوں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 196 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 68,108 ہے
زیر علاج مریضوں کی شرح فی الحال 0.16 فیصد ہے
شفایابی کی شرح فی الحال98.63 فیصد ہے
گذشتہ 24 گھنٹوں کے دوران 8,148 مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر 4,26,90,845
ہوگئی ہے
گزشتہ 24 گھنٹے میں 13,216 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 85.73 کروڑ ٹیسٹ کئے جاچکے ہیں؛ گذشتہ 24 گھنٹوں میں 4,84,924 ٹیسٹ کئے گئے
کامرس اور صنعت کی وزارتہ
موجودہ غیر ملکی براہ راست سرمایہ کاری کی پالیسی کے مختلف شعبوں پر نظر ثانی
پریس نوٹ نمبر 4 (2019 سیریز(
نئی دلّی، 18 ستمبر / حکومت ہند نے موجودہ غیر ملکی براہ راست سرمایہ کاری ایف ڈی آئی)کے مختلف شعبوں پر نظر ثانی کی ہے اور 28 اگست، 2017 سے نافذ ایف ڈی آئی پالیسی سرکلر 2017  ، میں ترمیم کی ہے۔
کوئلہ کان کنی کے لئے ایف ڈی آئی پالیسی کے پیرانمبر 5.2.3.2 میں ترمیم کی گئی ہے۔ اسے اس طرح پڑھا جائے: سیکٹر / ایکٹی وٹی 5.2.3.2 میں ایکویٹی فیصد / ایف ڈی آئی 100% اور داخلہ از خود طریقہ کار پر مبنی ہوگا۔
 پاور پروجیکٹوں، آئرن اور اسٹیل اور سیمنٹ یونٹوں اور دیگر اہلیت کی حامل سرگرمیوں کو کوئلہ اور لگنائٹ کی کان کنی کی اجازت دی گئی ہے، کوئلہ کی پروسیسنگ کے پلانٹوں مثلاً واشریز کے قیام بشرطیکہ کمپنی کوئلہ کی کان کنی نہیں کرے گی اور نہ ہی دھلا ہوا کوئلہ فروخت کرے گی نہ ہی اپنے کوئلہ پلانٹوں سے پروسیس کئے گئے کوئلہ کو کھلی مارکیٹ میں سپلائی کرے گی اور نہ ہی ان پارٹیوں کو دھلا ہوا کوئلہ فراہم کرائے گی جو کہ خام کوئلہ کو پروسسنگ پلانٹوں کو فراہم کرا رہے ہیں۔  کوئلہ کی فروخت کے لئے کوئلہ کان کنی کی سر گرمیوں میں براہ راست غیر ملکی سرمایہ کاری صد فیصد اور داخلہ از خود طریقہ پر مبنی ہو گا۔
کانٹریکٹ مینوفیکچرنگ
براہ راست غیر ملکی سرمایہ کاری کی پالیسی کے پیرا نمبر 5.2.5.1 میں ترمیم کی گئی ہے اور اسے اس طرح پڑھا جائے: ۔
”براہ راست غیر ملکی سرمایہ کاری کی پالیسی کے عمل کے تحت، مینوفیکچرنگ سیکٹر میں غیر ملکی سرمایہ کاری از خود طریقے پر مبنی ہے۔ مینوفیکچرنگ سرگرمیاں خواہ وہ سرمایہ کار کے ذریعہ خود مینوفیکچرنگ کی ہوں خواہ بھارت میں کانٹریکٹ مینوفیکچرنگ پر مبنی ہوں،یا پرنسپل سے پرنسپل یا پرنسپل سے ایجنٹ کی بنیاد پر ہو۔ مزید بر آں، مینوفیکچرنگ کمپنیوں کو بھارت میں اپنی تیار مصنوعات کو تھوک یا خوردہ کے ذریعہ فروخت کرنے کی اجازت ہو گی، جو کہ ای۔ کامرس کے ذریعہ حکومت کی منظوری کے بغیر فروخت کر سکیں گی۔“
مذکورہ بالا فیصلہ ایف ای ایم اے نوٹی فکیشن کی تاریخ سے نافذ العمل ہو گا۔
۔۔۔۔۔۔
U.4239
(Visitor Counter : 77
کامرس اور صنعت کی وزارتہ
گھریلو مینوفیکچرنگ کو فروغ دینے کے لیے اہم اصلاحات نافذ کی گئیں
گھریلو مینوفیکچرنگ، صنعتی پیداوار اور جی ڈی پی کی نمو کو بڑھانے کے لیے حکومت نے گذشتہ ایک سال میں اہم اصلاحات نافذ کی ہیں۔ ہندوستان کی مینوفیکچرنگ کی صلاحیتوں اور برآمدات کو بڑھانے کے لیے، آتم نربھر بھارت کے زیر اہتمام، 13 کلیدی شعبوں میں پیداوار منسلک ترغیبی  اسکیم کا اعلان کیا گیا ہے۔ میڈیکل ڈیوائسز؛ موبائل فون؛ ٹیلی کام اور نیٹ ورک کے آلات؛ اور الیکٹرانک ٹیکنالوجی مصنوعات کے لیے پی ایل آئی اسکیموں کو نامزد کیا گیا ہے۔ سرمایہ کاری کی سہولت اور فروغ کے لیے وزارتوں/ محکموں میں سکریٹریوں کے با اختیار گروپ  اور پروجیکٹ ڈیولپمنٹ سیل  کی تشکیل کی گئی ہے۔
وزارتوں/ محکموں اور منتخب ریاستی حکومتوں کی طرف سے کلیئرنس پر مشتمل سنگل ونڈو سسٹم کی سہولت فراہم کی گئی ہے۔ اگلے 3 سالوں میں پلگ اینڈ پلے سہولیات، تمام شعبوں میں کسٹم ڈیوٹی کے ڈھانچے کو معقول بنانے اور پرانی بیکار کمرشیل گاڑیوں کو مرحلہ وار ختم کرنے کی اسکریپیچ پالیسی کے ساتھ گھریلو مینوفیکچرنگ کو فروغ دینے کے پیش نظر یونین بجٹ 2021-22 میں سات میگا انویسٹمنٹ ٹیکسٹائل پارکس  کے قیام کا اعلان کیا گیا ہے۔ قومی انفراسٹرکچر پائپ لائن سے بنیادی ڈھانچے کو نمایاں طور پر بڑھاوا دینے اور معیشت میں نمو کو فروغ دینے کی توقع کی جاتی ہے۔ ہندوستان میں سرمایہ کاری کی حوصلہ افزائی اور کاروبار میں آسانی پیدا کرنے کے لیے تعمیل کے بوجھ میں کمی ایک جاری عمل ہے۔
گھیلو مینوفیکچرنگ کو فروغ دینے کے لیے، صنعت اور داخلی تجارت کے فروغ کے محکمے نے متعدد صنعتی راہداریوں میں نوڈس تیار کرنے؛ ملٹی موڈل رابطوں کے بنیادی ڈھانچے سے متعلق نیشنل ماسٹر پلان مرتب کرنے؛ صنعتی طور پر پسماندہ اور پہاڑی علاقوں میں صنعت کاری کو فروغ دینے کے لیے شمال مشرقی ریاستوں، ہماچل پردیش، اتراکھنڈ، اور مرکز کے زیر انتظام علاقہ جموں و کشمیر میں صنعتی ترقیاتی اسکیموں کا نفاذ کرنے؛ جدت اور کاروباری آغاز کو پروان چڑھانے کے لیے مضبوط ماحولیاتی نظام کے قیام کے لیے فنڈ آف فنڈز اور سیڈ فنڈز کا قیام کرنے؛ صنعتی زمین کی دستیابی کو بہتر بنانے کے لیے صنعتی معلوماتی نظام کی ترقی اور کم سے کم مقامی مواد کو بڑھانے کے لیے عوامی خریداری ضابطوں میں ترمیم کرنے کے ذریعہ عالمی معیار کے بنیادی ڈھانچے کے قیام سمیت متعدد اقدامات کیے ہیں۔
تجارت اور صنعت کے وزیر مملکت، شری سوم پرکاش نے آج لوک سبھا میں ایک تحریری جواب میں یہ معلومات فراہم کی۔
امور داخلہ کی وزارت
ملک میں فولاد پر مبنی موجودہ صنعتیں
نئی دہلی، 18 مارچ / فولاد کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ ملک میں 2019۔2018 میں فولاد پر مبنی صنعتوں کی کل تعداد 1217 تھی۔ فولاد کی موجودہ صنعتوں کی ریاست کے اعتبار سے تفصیلات ضمیمہ ۔1 میں دی گئی ہیں:
گزشتہ تین سال کے دوران خام فولاد اور فولاد کی مصنوعات کی درآمدات اور برآمدات کی تفصیلات نیچے دی گئی ہیں:
|
|
سال
|
|
خام فولاد اور فولاد کی مصنوعات
|
|
درآمدات
|
|
برآمدات
|
|
چیبٹر72 اور 72
|
|
2016-17
|
|
15.31
|
|
17.59
|
|
2017-18
|
|
15.73
|
|
19.69
|
|
2018-19
|
|
17.97
|
|
15.90
|
|
وسیلہ: کامرس کا محکمہ
فولاد کی گھریلو صنعت کی طرف سے موجودہ مانگ / کھپت کو پورا کرنے کے لئے ملک میں خام لوہے کی پیداوار مناسب اور کافی ہے۔البتہ کوکنگ کوئلے کی تمام مانگ کو گھریلو پیداوار سے پورا نہیں کیا جاتا ہے کیونکہ ملک میں کوکنگ کوئلے کی سپلائی محدود ہے اور اس طرح کوکنگ کوئلے کی درآمد کے سوا اور کوئی متبادل نہیں رہتا۔
گزشتہ سال کے دوران یعنی 2019-2018میں خام لوہے کی سپلائی207.7 میٹرک ٹن تھی۔جبکہ اس کی مانگ 189 میٹرک ٹن تھی۔19-2018 کے دوران فولاد کی صنعت کے لئے کوکنگ کوئلے کی کل مانگ58.37 میٹرک ٹن تھی۔ اس میں سے 51.83 میٹرک ٹن درآمدات کے ذریعہ پوری کی گئی اور 1.6 میٹرک ٹن بھارت کوکنگ کول لمٹیڈ اور کول انڈیا لمٹیڈ کے ذریعہ فراہم کی گئی اور باقی اسٹیل اتھارٹی آف انڈیا لمٹیڈ اور ٹاٹا اسٹیل کے ذریعہ فراہم کی گئی۔
ضمیمہ۔I
2019-2018 کے دوران ملک میں کام کرنے والی اسٹیل کے پلانٹس کی ریاست کے اعتبار سے تفصیلات
|
|
ریاست
|
|
یونٹ
|
|
آندھرا پردیش
|
|
28
|
|
اروناچل پردیش
|
|
3
|
|
آسام
|
|
4
|
|
بہار
|
|
21
|
|
چنڈی گڑھ
|
|
3
|
|
چھتیس گڑھ
|
|
108
|
|
دادر اور نگر حویلی
|
|
5
|
|
دہلی
|
|
2
|
|
گوا
|
|
9
|
|
گجرات
|
|
112
|
|
ہریانہ
|
|
17
|
|
ہماچل پردیش
|
|
18
|
|
جموں وکشمیر
|
|
17
|
|
جھاڑ کھنڈ
|
|
46
|
|
کرناٹک
|
|
19
|
|
کیرالا
|
|
30
|
|
مدھیہ پردیش
|
|
33
|
|
مہاراشٹر
|
|
105
|
|
میگھالیہ
|
|
5
|
|
اڈیشہ
|
|
44
|
|
پدوچیری
|
|
9
|
|
پنجاب
|
|
232
|
|
راجستھان
|
|
64
|
|
تملناڈو
|
|
82
|
|
تلنگانہ
|
|
54
|
|
تریپورہ
|
|
1
|
|
اترپردیش
|
|
80
|
|
اترا کھنڈ
|
|
8
|
|
مغربی بنگال
|
|
58
|
|
کل میزان
|
|
1217
وسیلہ جوائنٹ پلانٹ کمیٹی جے پی سی
۔۔۔۔۔۔۔۔۔۔۔
U – 1302
(Visitor Counter : 70
صدر جمہوریہ کا سکریٹریٹ
صدرجمہوریہ ہند 28 اکتوبر سے 30 اکتوبر تک گجرات کادورہ کریں گے
نئی دہلی، 27 اکتوبر 2021:
صدرجمہوریہ ہند، جناب رام ناتھ کووِند 28 اکتوبر سے 30 اکتوبر 2021 تک گجرات کا دورہ کریں گے۔
صدرجمہوریہ ہند 29 اکتوبر 2021 کو بھاؤنگر کے اقتصادی طور پر کمزور طبقات کے لئے ہاؤسنگ اسکیم پروجیکٹ کا آغاز کریں گے۔ موصوف شری چترکوٹ دھام اور بھاؤنگر ضلع کے تل گجردا میں موراری بابو کے آشرم کا بھی دورہ کریں گے۔
وزارت اطلاعات ونشریات
ہم زندگی میں برعکس صورتحال سے راہِ فرار اختیار نہیں کر سکتے، ہمیں اپنے تجربات کی مدد سے ان حالات کا سامنا کرنے اور ان پر فتح حاصل کرنے کی ضرورت ہے: ’’اسٹل الائیو‘‘ کے ہدایت کار اونکار دیواڈکر
’’میری فلم ایک ایسی نوجوان لڑکی کی کہانی ہے جو نفسیاتی فکر کے باعث خودکشی کرنے کے قریب پہنچ جاتی ہے۔ یہ لڑکی اپنی زندگی کے حالات سے دور بھاگنے کے لئے خودکشی کرنا چاہتی ہے، لیکن حقیقت یہ ہے کہ ہم اپنی صورتحال سے بچ نہیں سکتے، ہمیں تجربات کی مدد سے ان حالات کا سامنا کرتے ہوئے، ان پر فتح حاصل کرنے کی ضرورت ہے۔ پروڈیوسر اور ڈائرکٹر دیواڈکر گوا میں جاری 51ویں بین الاقوامی فلم فیسٹیول کے دوران بدھ کے روز منعقدہ ایک پریس کانفرنس میں نفسیاتی ڈرامے پر مبنی مختصر فلم ’’اسٹل الائیو‘‘ کے بارے میں اپنے خیالات ساجھا کر رہے تھے۔ اس فلم کو اس مرتبہ انڈین پینورما سیکشن میں پیش کیا گیا ہے۔
فلم کی اہم اداکارہ تناؤ اور جذباتی اُتھل پتھل کا شکار ہوجاتی ہے اور اس وجہ سے خودکشی کی کوشش کرتی ہے، لیکن وہ ناکام ہو جاتی ہے، اور پھر دوبارہ عام زندگی میں واپسی کرتی ہے۔ ہدایت کار نے کہا، ’’میں چاہتا ہوں کہ حاضرین میری فلم کو ایک گواہ کے طور پر دیکھیں، اس سے میری فلم کی کہانی کے بارے میں بیداری میں اضافہ ہوگا۔‘‘
30 منٹ کی اس مراٹھی فلم میں 27 منٹ کا ایک اَن کٹ شاٹ بھی ہے۔ اس کے بارے میں بات چیت کرتے ہوئے دیواڈکر نے کہا کہ خودکشی کا خیال رکھنے والے انسان کی زندگی کے سفر کو دکھانا بیحد ضروری تھا۔
دیواڈکر نے فلم کے سنیمائی عناصر سے مرتب ہونے والے اثرات پر بھی بات چیت کی، جو اس فلم میں دیکھنے کو ملتے ہیں ۔ انہوں نے بتایا کہ، ’’میرا مقصد کہانی کہنے کے بجائے حاضرین کو ایک بہترین تجربہ کرانا رہا ہے۔ ہر ایک عنصر کچھ بیان کرتا ہے۔ کچھ عناصر مل کر ایک تصویر بناتے ہیں، جس سے ایک نیا اثر اور احساس پیدا ہوتا ہے۔ اس فلم میں سمندر بھی ایک عنصر ہے جو کافی پراسرار اور بڑا ہے، اور حاضرین کے ذہن پر کافی اثر ڈالتا ہے۔‘‘
اسٹل الائیو کے بارے میں:
گذشتہ پانچ برسوں سے چلے آرہے تعلقات کے ٹوٹ جانے سے میرا کی زندگی میں سب تباہ ہو جاتا ہے۔ بغیر کسی مقصد کے گاڑی چلاتے ہوئے، وہ ایک ساحل سمندر پر پہنچ جاتی ہے۔ مایوسی کے عالم میں وہ اپنے بوائے فرینڈ کو آخری مرتبہ کال کرنے کی کوشش کرتی ہے، اور اس کال کا خاتمہ بھی دونوں کے درمیان جھگڑے کے ساتھ ہوتا ہے، جس سے اس کی ساری امیدیں ختم ہو جاتی ہیں۔ اسے کسی سہارے کی ضرورت ہوتی ہے، وہ کچھ لوگوں کو کال کرتی ہے، لیکن اسے کوئی دلاسہ نہیں ملتا۔ آخر کار وہ سمندر کے پانی میں ڈوب کر اپنی زندگی ختم کرنے کی کوشش کرتی ہے، لیکن سمندر اس کی کوشش کو ناکام کر دیتا ہے۔۔۔
ڈائرکٹر: اونکار دیواڈکر
پروڈیوسر: اونکار دیواڈکر
اسکرین پلے: اونکار دیواڈکر
ڈی او پی : سنتوش ہانکرے
اڈیٹر: اونکار دیواڈکر
موسیقی: پوجا رائے باگی
ڈائرکٹر کے بارے میں:
اونکار دیواڈکر رائٹر، ڈائرکٹر، ایڈیٹر اور پروڈیوسر ہیں۔ مختصر فلم ’اِن دی لینڈ آف میراج۔۔۔‘ ان کی پہلی فلم تھی۔ وہ ایک پیشہ وار ٹریول فوٹوگرافر بھی ہیں۔ ’اسٹل الائیو‘ ان کی دوسری مختصر فلم ہے، جو ایک نفسیاتی ڈرامے کے زمرے کی فلم ہے۔
امور داخلہ کی وزارت
ناری شکتی پرسکار – 2021 کے لئے نامزدگی 31 جنوری 2022 تک کھلی ہے
نئی دہلی، 14 /جنوری 2022 ۔ ناری شکتی پرسکار – 2021 کے لئے نامزدگی کھلی ہے اور درخواستیں / نامزدگیاں آن لائن پورٹل www.awards.gov.in پر کی جاسکتی ہیں۔ نامزدگی کی آخری تاریخ 31 جنوری 2022 ہے۔ اہلیت سے متعلق تفصیلات اور ناری شکتی پرسکار کے تعلق سے رہنما ہدایات مذکورہ پورٹل پر دستیاب ہیں۔
صحت اور خاندانی بہبود کی وزارت
میڈئن فارماسوئیٹیکلز لمیٹڈ کے حوالے سے ، عالمی صحت تنظیم کی طبی مصنوعات الرٹ سے متعلق پریس نوٹ
عالمی صحت تنظیم نے 29 ستمبر 2022 کو ہندوستان کے قومی ادویاتی ریگولیٹر ڈی سی جی آئی کو مطلع کیا کہ عالمی صحت تنظیم اس وقت گیمبیا کو تکنیکی مدد اور مشورے فراہم کر رہا ہے، جہاں بچوں کی اموات ہوچکی ہیں اور جہاں ایک معاون عنصرکے ڈیتھلین گلائیکول یا ایتھلین گلائی کول سے آلودہ دوائیوں کے استعمال کا شعبہ ہے۔ ۔
اس معاملے کو سی ڈی ایس سی او نے فوری طور پر ہریانہ کی ریاستی ریگولیٹر اتھارٹی کے ساتھ اٹھایا جس کے دائرہ اختیار میں سونی پت کے میسرز میڈین فارماسوئیٹیکلز لمیٹڈ کا ادویہ کی تیاری کا یونٹ واقع ہے۔ مزید برآں، ریاستی ڈرگَس کنٹرولر ہریانہ کے ساتھ مل کر اس معاملے میں تفصیلات نیز حقائق کا پتہ لگانے کے لیے ایک تفصیلی تحقیقات شروع کی گئی۔
سی ڈی ایس سی او کی ابتدائی تحقیقات سے یہ بات سامنے آئی ہے کہ ہریانہ کے شہر سونی پت کے میسرز میڈئن فارماسوئیٹیکلز لمٹیڈ ایک مینوفیکچرنگ کمپنی ہے جو ریاستی ڈرگْس کنٹرول کے ذریعے پرومیتھازائن اورل سولیوشن بی پی کی، کوفیکسنالین بے بی کپ سیرپ، مے کوف بے بی سیرپ اور مے گرپ اینڈ کولڈ سیرپ کی پیداوار کے لیے لائسنس یافتہ ہے اور ان مصنوعات کے لیے، صرف برآمدات کے لیے مینوفیکچرنگ کی اجازت رکھتا ہے۔ کمپنی نے یہ مصنوعات تیار کرکے صرف گیمبیا کو برآد کی ہیں۔
یہ ایک معمول کی بات ہے کہ درآمد کرنے والا ملک، ان درآمداتی مصنوعات کو معیار کے طور طریقوں سے جانچ پڑتال کرتا ہے اور درآمد کنندہ ملک کی جانب سے ایسی مصنوعات کو ملک میں استعمال کے لیے اجازت دینے کا فیصلہ کرنے سے پہلے، مصنوعات کے معیار کے ضمن میں خود کو ہر طرح سے مطمئن کرتا ہے۔
ڈبلیو ایچ او کی جانب سے موصول ہونے والی عارضی نتائج کے مطابق ، حوالے کے تحت آنے والے مصنوعات کے ان 23 نمونوں میں سے چار نمونوں میں ڈائیتھیلن گلائیکول / ایتھلین گلائیکول پایا گیا جن کا تجربہ کیا گیا تھا۔ ڈبلیو ایچ او کی جانب سے یہ بھی بتایا گیا کہ تجزیے کا سرٹیفکیٹ، جلد ہی ڈبلیو ایچ او دستیاب کرایا جائے گا اور عالمی صحت تنظیم اسے ہندوستانی ریگولیٹر کے ساتھ شراکت کرے گی۔ یہ کام ابھی ہونا باقی ہے۔ڈبلیو ایچ او نے ابھی تک موت کی صحیح یا درست وجہ فراہم نہیں کی ہے۔
سی ڈی ایس سی او نے ایک مستحکم قومی ریگولیٹری اتھارٹی کے طور پر ڈبلیو ایچ او سے درخواست کی ہے کہ وہ سی ڈی ایس سی او کے ساتھ زیر بحث طبی مصنوعات وغیرہ سے منسلک موت کے سبب کا تعلق قائم کرنے کی رپورٹ کو جلد سے جلد شراکت کرے۔
اسی دوران، ریاستی ڈرگ کنٹرول نے مذکورہ کمپنی کو صرف ان چار دوائیوں کی برآمد کے لیے لائسنس دیا تھا جن میں پرومیتھازائن اورل سولیوشن بی پی، کوفیکسنالین بے بی کف سیرپ، مے کوف بے بی کف سیرپ اور ماگرپ این کولڈسیرپ شامل ہیں۔ مزید یہ کہ یہ تمام چار ادویات صرف برآمدات کے لیے تیار کی گئی ہیں اور میسرز میڈین فارماسوئیٹیکلز لمیٹڈ کو بھارت میں اس کی فروخت کے لیے لائسنس نہیں دیا گیا ہے۔ درحقیقت میسرز میڈین فارماسوئیٹیکلز لمیٹڈ کی تیار کردہ ان چار دوائیوں میں سے کوئی بھی ہندوستان میں مقامی طور پر فروخت نہیں کی جاتیں۔
سی ڈی ایس سی او کی طرف سے نمونے  لیے گئے اور انھیں علاقائی ادویہ کی ٹیسٹنگ لیب، چنڈی گڑھ کو بھیج دیا گیا ہے، جس کے نتائج اس ضمن میں مزید رہنمائی کریں گے۔ کارروائی کے طریقہ کار کے ساتھ ساتھ عالمی صحت تنظیم سے موصول ہونے والے ماحصل کے بارے میں بھی وضاحت کریں گے۔